Joaoru

Joaoru (ka Joaorg) on Narva linnaosa, mis paikneb linna idaosas. 

Joaoru linnaosa piirideks on Raja tänav põhjas, Aleksander Puškini tänav läänes, Narva jõe kaldajoon idas ja Tallinna–Peterburi raudtee lõunas.
Joaoru linnaosa piirneb põhjas Vanalinna, läänes Kalevi ja lõunas Kreenholmi linnaosaga.

Joaorust põhjasuunal asub Narva Hermanni linnus, kirde-, ida-, ja kagusuunal Narva jõgi, lõunapool Tallinna-Narva raudteeliin ja Narva bussijaam ja Narva raudteejaam, läänesuunal asus Narva linna ajalooline  Peetri eeslinn (nüüd Narva Kerese linnaosa).
pisi|Narva linna ümbruse plaan 1860. aastal
pisi|Narva linnaplaan 1876. Kaardil Joachimsthal
Ajalugu

Joaoru nimi on tuntuks saanud 1920. või 1930. aastatel, varem on kohta kutsutud saksapäraselt Juhkentaliks Joala mõisa samanimelise poolmõisa järgi (saksa keeles Joachimsthal, vene keeles Іоахимсталь).Joaoru, Dictionary of Estonian Place names
1819 asutas Paul Momma Narva jõe äärde Joala mõisa maadele ketrusvabriku, hilisema nimega Narva kalevivabrik. Mõisa alale jäid 1857. aastal loodud Kreenholmi Manufaktuuri ehitised.
pisi|Narva Aleksandri Suurkirik, Kiriku tänav 9 
pisi|Narva Issanda Ülestõusmise peakirik, Bastrakovi tänav 4
Joaoru linnaosa areng on seotud 1870. aastal ehitatud Peterburi–Narva raudteega ning Kreenholmi Manufaktuuri tegevusega. Narva jõe läänepoolsele kaldale rajati paralleelselt vabrikuhoonetega teenistujate ja tööliste asum, mis moodustas omamoodi satelliitlinna Narvale. Administratiivselt kuulus Joaoru 20. sajandi alguses Joala valda Vaivara kihelkonda Virumaal, alates 1917. aastast kuulus Joaoru Narva alla.Ülevaade piirkonna kujunemise ja ehituse ajaloost. www.narvagate.eu

Joaoru asumi varasemad hooned ehitati puidust, kuna Narva kindlusele oli keelatud lähemale kui 1,4 km ehitada kivimaju. 1864. aastal kustutati Narva Venemaa kindluste nimekirjast ja lubati kivihoonete rajamist endisesse keelutsooni. 1879. aastal asutati Joaoru jäärakusse Dmitri Zinovjevi malmivalu tehas, mis oli Narva linna lähikonna üks suuremaid metallitöötlusettevõtteid enne Esimest maailmasõda. Tehas, nüüdse Raja ja Linnuse tänava vahelise kolmnurkse alalD. Zinovjev ja Ko ühistu masinaehitustehas, narvamuuseum.ee,  tootis veetorusidMaie Pihlamägi, Narva tööstus 1870–1940, Eesti Teaduste Akadeemia Toimetised. Humanitaar- ja sotsiaalteadused. Köide 41, 1995, nr. 1, lk 84.

Ülejäänud Joaorus olid eramajad õuede ja aiamaadega, Narva linna lõunakülje ja raudtee vahel väljakujunenud Joaoru eeslinna peatänav oli lõuna poole viiva vana tee osa (praegune Aleksander Puškini tänav). Joaoru eeslinna kavandati Kreenholmi manufaktuuri töötajate elamud ning 1881. aastal luteri Aleksandri kirik ja Kulgu tehases valminud erivärvilistest tellistest õigeusu Narva Issanda Ülestõusmise peakirik. 

pisi|Joaoru linnaosa 1929. aasta Narva linnaplaanil
Joaoru linnaosa elanikkonna moodustasid algselt Narva-lähedaste suurvabrikute töölised. 1919. aasta 25. aprillil Viru rindel toimunud Punaarmee suurtükitulega süttis linnaosa ja hävines paarsada elumaja.Enamlaste esimesi hävitustöid Narvas. Põhja Kodu, 25 aprill 194220 a. Narva Joaoru tulemöllust. Esmaspäev nr 16, 22. aprill 1939 1924. aastal suleti Joaorus asunud Zinovjevi malmivalu- ja masinaehitustehas, 1926. aastal ettevõte pankrotistus, tehas lammutati osaliselt 1932. aastalRingi ümber kodumaa. Narwa end. Sinowjewi malmitehas lammutamisel., Postimees, nr. 276, 24 november 1932, lk 6 ja selle ruumides avati Narva Linna Tööstuskool. Tööstuskooli hooned põlesid maha 1940. aastal. 

1936. aastal avasid Rootsi prints Gustaf Adolf ja krahv Folke Bernadotte Rootsi lõvi mälestusmärgi Põhjasõja Narva lahingu mälestamiseks. Aastail 1936–1938 ehitati Joaoru jäärakusse linnaarhitekt Erich Ottingu projekti alusel rannahoone, mis avati 1938. aastal. 
pisi|Taastatud Rootsi lõvi mälestusmärk (2000)
pisi|Vaade Joaoru linnaosale enne rekonstreerumist
Linnaosas tegutses 2006. aastani Narva Juhkentali Kool.

 Joaoru eeslinna tänavate loend 
 1929. aasta linnaplaan  1912. aastalinnaplaan   Malmi tänav  Malmi uulits Raja tänav  Raja uulits Masina tänav  Kopika uulitsRaja uulits Madise tänav  Madise uulits Kiriku tänav  Kiriku uulits Joaoru tänav  Juhkentali uulits Võerastemaja tänav  ... uulits Vaivara tänav  Rakwere uulits Kogukonna tänav  Nikolai uulits Lääne tänav  Pühapäewa uulits Kalda põik   Joala tänav  Suur-Peterburi uulits Posti tänav   Jaama tänav  Jaama uulits Aleksandri tänav  Aleksandri uulits Raudsilla tänav  Shuwalowi uulits 1. Kalda tänav  I Kalda uulits 2. Kalda tänav  I Kalda uulits  3. Kalda tänav  I Kalda uulits

Vaata ka
Narva Joaoru linnamägi
Narva Aleksandri Suurkirik
Rootsi lõvi mälestusmärk
Narva bussijaam ja Narva raudteejaam
Joaoru puhkeala
Joaoru vana rannahoone
Joaoru uus rannahoone
Joaoru tiikJoaoru tiik maaüksuse munitsipaalomandisse taotlemine ja sihtotstarbe määramine
Joaoru saar

Viited

Kategooria:Narva linnaosad
Kategooria:Joaoru